《杂兴十首 其九》
宋代·程俱

轧轧田边车，卷卷不得休。出之一寸痕，益以几尺流。

扶提暴中野，强作田家讴。车声真哭声，天远将谁尤。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。